Diari Oficial de la Generalitat Valenciana


Sumari del DOGV 5125, del 31-10-2005 (2005/11984)

Correcció d'errades de l'exposició pública de la documentació relativa a la revisió del Pla General d'Ordenació Urbana del Campello.
------------------------------------------------------------------------------------------------------------------------------------

### Dades del document

Número de DOGV
:   5125

Data del DOGV
:   31-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11116


Organisme emissor
:   Ajuntament del Campello

Tipus de document
:   Correcció d'errades

Correcció d'errades de l'exposició pública de la documentació relativa a la revisió del Pla General d'Ordenació Urbana del Campello. [2005/M11933]
  
El passat dia 3 d'octubre de 2005 en el Diari Oficial de la Generalitat Valenciana número 5.105 es publica anunci d'exposició pública de la documentació relativa a la revisió del PGOU del Campello, i havent detectat errors en el text de l'indicat anunci es corregix i rectifica en la forma següent :
  
L'Ajuntament en Ple, en sessió celebrada el dia 28 de juliol de 2005, ha adoptat acord en els termes següents:
  
Primer
  
Sotmetre a informació pública, per un termini de dos mesos, la documentació de revisió del Pla General Municipal d'Ordenació Urbana del Campello junt amb l'estudi d'impacte ambiental aportat del qual s'ha deixat feta referència (data 12.07.1756 RLV núm. 11812), amb publicació de l'anunci en el tauler d'edictes d'este Ajuntament, en el Diari Oficial de la Generalitat Valenciana i en un diari d'informació general, a fi que durant el termini de dos mesos, comptats des de l'última publicació de l'anunci puguen presentar-se pels interessats les al·legacions que consideren oportunes, tot això en els termes de l'article 38.2 A) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. La documentació a diligenciar serà la presentada amb data 12 de juliol de 2005, RGE número 11969
  
Sense perjuí de sotmetre a exposició pública la documentació referida, abans d'adoptar, si és el cas, acord d'aprovació provisional deuran aportar-se els següents treballs complementaris:
  
1. Estudi de mobilitat.
  
2. Estudi acústic i de contaminació atmosfèrica.
  
3. Anàlisi i diagnòstic sobre la vivenda i previsió de VPO.
  
Segon
  
Suspendre l'atorgament de llicències urbanístiques i l'aprovació d'instruments d'ordenació que es troben en tramitació, pendents, per tant, de resoldre i que suposen alguna disconformitat amb el PGOU vigent o el document de revisió del PGOU en tramitació, en els termes previstos en l'article 152, del Reglament de Planejament de la Comunitat Valenciana. La duració màxima de la suspensió serà de dos anys, quedant extingida la suspensió, en tot cas, amb l'aprovació definitiva del planejament.
  
Tercer
  
En els mateixos termes i supòsits que els indicats en el punt segon, desestimar i suspendre la tramitació dels programes que es troben en tramitació i que no han sigut objecte d'adjudicació en el moment d'adoptar el present acord.
  
Quart
  
Sol·licitar els preceptius informes sectorials als distints departaments i òrgans competents de les administracions públiques, exigit per la legislació reguladora de les seues respectives competències, de conformitat amb l'article 38 de Llei Reguladora de l'Activitat Urbanística i article 158 del Reglament de Planejament de la Comunitat Valenciana.
  
Quint
  
Sol·licitar el preceptiu dictamen dels municipis confrontats al terme municipal del Campello de conformitat amb el que establix l'article 38 de Llei Reguladora de l'Activitat Urbanística i article 158 del Reglament de Planejament de la Comunitat Valenciana
  
El mateix òrgan municipal, en sessió celebrada el 16 d'agost de 2005, va adoptar acord en els termes següents :
  
Primer
  
Conformar i aprovar la nova documentació presentada per Enrique Soler López, en representació de la firma SOB Arquitectes, SL, el 27 de juliol del 2005, RGE número 12.802, referida exclusivament a Criteris i objectius (DEUT). La resta de la documentació obrant en l'expedient manté la seua validesa a tots els efectes.
  
No obstant, és procedent i es modifica la redacció del paràgraf octau, de la clàusula sèptima, del document de Criteris i objectius (DEUT), RGE 12.802, de 27 de juliol de 2005, en els termes següents:
  
- En tot cas, la construcció del camp de golf ha de ser prèvia a l'inici de les obres d'edificació residencial, i no es concediran llicències d'obres per a vivendes, fins que es finalitze i estiga en ús el camp de golf i les seues infraestructures corresponents.
  
Segon
  
Que la dita documentació RGE 12.802, de 27 de juliol de 2005, s'incorpore a l'expedient i substituïsca a la presentada el 12 de juliol de 2005, RGE 11.943, que no tindrà validesa a tots els efectes.
  
Tercer
  
Sotmetre a informació pública el present acord, per un termini de dos mesos, amb insercions en un diari no oficial editat a la Comunitat Valenciana i en el tauler d'anuncis municipal, que començarà a comptar a partir del dia següent al de la publicació en el Diari Oficial de la Generalitat Valenciana.
  
Durant el termini de dos mesos, a comptar a partir del dia següent al de la publicació d'este edicte en el Diari Oficial de la Generalitat Valenciana, es podran presentar pels interessats les al·legacions que s'estimen pertinents.
  
L'expedient complet romandrà exposat al públic i podrà consultar-se, durant tal termini, en les dependències següents:
  
- Avinguda de la Generalitat, 50, baix, -Oficina Informativa del Pla-, de 10.00 a 14.00 hores.
  
- En la pàgina web de l'Ajuntament del Campello: www.elcampello.es
  
Cosa que es publica per al general coneixement de la població i dels interessats, de conformitat amb el que disposa l'article 38.2.A) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.